Η επίδραση της ενσωμάτωσης του αρωματικού φυτού Salvia officinalis L. στο σιτηρέσιο των αυγοπαραγωγών ορνίθων βιολογικής εκτροφής, στις αποδόσεις τους και στην ποιότητα των παραγόμενων αυγών
Authors: Γαλαμάτης Δημήτριος 
Published: September 2021

Η παρούσα διδακτορική διατριβή είχε ως σκοπό, τη διερεύνηση της επίδρασης της ενσωμάτωσης του αρωματικού φυτού Salvia officinalis L., στο σιτηρέσιο των αυγοπαραγωγών ορνίθων βιολογικής εκτροφής, στις αποδόσεις τους και στην ποιότητα των παραγόμενων αυγών.Για την παραπάνω διερεύνηση, πραγματοποιήθηκαν, σε δύο έτη, δύο συνεχείς πειραματισμοί την ίδια εποχή, με την ίδια διάρκεια και με πανομοιότυπες συνθήκες πειραματικού σχεδιασμού. Σε κάθε πειραματισμό χρησιμοποιήθηκαν συνολικά 198 αυγοπαραγωγές όρνιθες, που ανήκαν σε γενότυπο, προερχόμενο από τη φυλή κόκκινη Rhode Island (τύπος Hy-Line Brown), ήταν ηλικίας 40 εβδομάδων, στην έναρξη του πειραματισμού και προέρχονταν από βιολογική εκτροφή. Οι όρνιθες χωρίστηκαν σε τρεις πειραματικές ομάδες, με δύο υποομάδες η κάθε μία. Στην ομάδα Μ (μάρτυρες), στην οποία οι όρνιθες διατρέφονταν με ειδικό σιτηρέσιο αυγοπαραγωγών ορνίθων βιολογικής εκτροφής και είχαν συνεχή πρόσβαση σε υπαίθριο χώρο, στην ομάδα Α, στην οποία οι όρνιθες διατρέφονταν με το ίδιο σιτηρέσιο, στο οποίο ενσωματώθηκαν αλεσμένα, αποξηραμένα φυτά Salvia officinalis L., σε αναλογία 0,5% (5,0 kg/ τόνο τροφής) και είχαν επίσης συνεχή πρόσβαση στον υπαίθριο χώρο και στην ομάδα Β, στην οποία οι όρνιθες διατρέφονταν με το ίδιο σιτηρέσιο, στο οποίο όμως ενσωματώθηκαν αλεσμένα, αποξηραμένα φυτά Salvia officinalis L. σε αναλογία 1,0% (10,0 kg/ τόνο τροφής) και είχαν συνεχή πρόσβαση στον υπαίθριο χώρο. Πραγματοποιήθηκαν μετρήσεις που αφορούσαν στις αποδόσεις των ορνίθων και τα ποιοτικά χαρακτηριστικά των παραγόμενων αυγών. Προσδιορίστηκε η οξειδωτική σταθερότητα της λεκίθου και πραγματοποιήθηκαν μικροβιολογικές αναλύσεις των αυγών, ενώ στον πρώτο πειραματισμό, προσδιορίστηκε η περιεκτικότητα των λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, λιπαρών οξέων, στη λέκιθο του αυγού. Επιπλέον, πραγματοποιήθηκε καταγραφή των δεικτών υγείας των ορνίθων.Σύμφωνα με τα αποτελέσματα της παρούσας διατριβής, η ενσωμάτωση του αρωματικού φυτού Salvia officinalis L. στο σιτηρέσιο των αυγοπαραγωγών ορνίθων βιολογικής εκτροφής δεν είχε αρνητική επίδραση στις αποδόσεις τους, ενώ σε ήπιες κλιματολογικές συνθήκες, αύξησε το ποσοστό ωοτοκίας και την κατανάλωση τροφής των ορνίθων, όταν προστέθηκε σε ποσοστό 0,5%. Δεν είχε αρνητική επίδραση στην ποιότητα των παραγόμενων αυγών, ακόμα και σε συνθήκες θερμικής καταπόνησης. Αύξησε το βάρος και την οξειδωτική σταθερότητα της λεκίθου των αυγών των ορνίθων, βελτιώνοντας την ποιότητά τους, όταν προστέθηκε σε ποσοστό 1,0%. Τέλος, μείωσε τους πληθυσμούς των βακτηρίων της οικογένειας των Enterobacteriaceae, στο κέλυφος των αυγών των ορνίθων, βελτιώνοντας την ποιότητα και την ασφάλεια των παραγόμενων αυγών, αλλά και ενισχύοντας την υγιεινή του ορνιθώνα, όταν προστέθηκε επίσης σε ποσοστό 1,0%.Κρίνεται αναγκαία η περαιτέρω διερεύνηση των μηχανισμών επίδρασης των αρωματικών φυτών στο πεπτικό σύστημα των πτηνών και ειδικότερα του είδους, αλλά και του ποσοστού συμμετοχής τους στο σιτηρέσιο των αυγοπαραγωγών ορνίθων βιολογικής εκτροφής.